**ÍRÁSOS TÁJÉKOZTATÓ**

**Az alábbiakban megismerheted a képzési szerződéshez kapcsolódó általános feltételeket**

**a ) Képző szerv megnevezése, címe és telefonszáma:**

HORUS Szervező Közvetítő Korlátolt Felelőségű Társaság   
Fantázia név : ATILOS Autósiskola, JOGSICENTRUM

Székhely: 1088 Budapest, Rákóczi út 9

06/20/330-9119, 06-1-338-3193  
[info@atilos.hu](mailto:info@atilos.hu), [www.atilos.hu](http://www.atilos.hu)

**b )**  **A cég formája:**

Korlátolt Felelősségű Társaság

**c ) Cégbírósági bejegyzés száma:**

Cégjegyzék száma : 01-09-870394 Statisztikai számjel : 13732936-8553-113-01

**d ) Iskolavezető neve:**

Dr Schuszterné Vörös Andrea Rozália , 06/20/330-9119, [info@atilos.hu](mailto:info@atilos.hu)

**e ) Ügyfélfogadó címe, telefonszáma, az ügyfélfogadás időpontjai:**

**1088 Budapest, Rákóczi út 9, 06-1-338-3193, H-K-CSÜ: 16:00-18:45**

**f ) Telephelyek címe, telefonszáma:  ----**

**g ) Tanfolyamra való felvétel módja:**

B kategória, életkor:

A beiratkozás feltételei, a beiskolázáshoz szükséges okmányok:

* A személyi igazolvány alapján kitöltött, és aláírt jelentkezési lap, felnőttképzési szerződés, kivéve ha saját jogon doktorátusi végzettséggel rendelkezik.
* Legalább 8 általános végzettség, eredeti bizonyítvánnyal igazolva
* Orvosi alkalmassági vélemény
* Minimum 16 év 6 hónap életkor (KRESZ vizsgára azonban csak 16 év 9 hónap életkorban, forgalmi vizsgára pedig 17 évesen lehet jelentkezni!)
* Magyar állampolgárság, vagy bejelentett magyarországi lakóhely.

**h ) Előírt egészségi vizsgálat:**

B kategória, 1. csoportú orvosi alkalmassági igazolás

**i ) Tanfolyamra történő felvétel és vizsgára bocsátás feltételei :**

* A személyi igazolvány alapján kitöltött, és aláírt jelentkezési lap, felnőttképzési szerződés, kivéve ha saját jogon doktorátusi végzettséggel rendelkezik
* Legalább 8 általános végzettség, eredeti bizonyítvánnyal igazolva
* Orvosi alkalmassági vélemény
* Minimum 16 év 6 hónap életkor (KRESZ vizsgára azonban csak 16 év 9 hónap életkorban, forgalmi vizsgára pedig 17 évesen lehet jelentkezni!)
* Magyar állampolgárság, vagy bejelentett magyarországi lakóhely.

B kategória, életkor:

16 és fél év, szükséges: személyi, orvosi alkalmassági, legalább 8 ált. iskolai bizonyítvány, kivéve ha saját jogon doktorátusi végzettséggel rendelkezik

KRESZ vizsga 16 és ¾ évesen, forgalmi vizsga 17 évesen lehetséges.

A tanulónak az elméleti vizsgára jelentését megelőzően az adott járművezetői tanfolyamra vagy szaktanfolyamra vonatkozóan a részére előírt összes elméleti tantárgyat szükséges teljesítenie.

A vizsgára jelentkezés előfeltétele a Vizsgaközpont informatikai rendszerében létrehozott jelentkezési lap adatlap létrehozása , tanuló aláírása után történő benyújtás a Vizsgaközpont részére.

A vizsgák helyét és időpontját a vizsgaközpont informatikai rendszerén keresztül foglalhatja le a képzőszerv.

A tanuló vizsgájának helyszínéről és időpontjáról a Vizsgaközpont az informatikai rendszerén keresztül tájékoztatója az elektronikus vizsgajelentőket benyújtó képző szerveket.

A vizsga helyéről és időpontjáról a vizsgázót a vizsgát jelentő képző szerv értesíti írásos- email formájában.

Számítógépes elméleti pótvizsgára a vizsgázó a vizsgadíj befizetését követően , a Vizsgaközpont kirendeltségén működő ügyfélszolgálatán jelentkezhet.

**i ) A vezetői engedély kiadásának feltétele a sikeres közúti elsősegélynyújtó vizsga.**

A vizsgáztatást külön díjazás ellenében a területi Vöröskereszt szervezetek végzik. E vizsga sikeres letételéhez iskolánk az igényeknek megfelően szervez felkészítő foglalkozásokat. Tananyagot, gyakorlást biztosít. Pótfoglalkozásokon való részvételt ingyenesen biztosítjuk.

Ennek időpontjáról és díjáról kérjük időben érdeklődj irodáinkban!

Elsősegélynyújtó vizsga alól felmentést kaphatnak  a  szakirányú végzettséggel, vagy vezetői  igazolvánnyal,  vezetői  engedéllyel  (pld. M,  A  kategória  stb.) rendelkezők!

**k ) Személyazonosság és az alapfokú iskolai végzettség igazolásának módja :**

Beiratkozáskor szükséges a személyes okmányok és az iskolai végzettséget igazoló okmányok bemutatása. Ezen okmányok bemutatása a KRESZ vizsgán való részvételnél szükségesek, kivéve ha saját jogon doktorátusi végzettséggel rendelkezik

**l ) A meglévő vezetői engedély vagy adott vizsgatípusnak megfelelő egyéb feltételt igazoló okmányokat , beiratkozáskor és vizsgán kötelező bemutatni.**

**Figyelem!** Valamennyi vizsgára, valamint a vezetési órákra feltétlenül vidd magaddal az érvényes személyi igazolványodat (ha nincs meg, akkor az útleveledet), és ha van, akkor a meglévő vezetői engedélyedet! Az első KRESZ vizsgán kell bemutatnod az alapfokú iskolai végzettséget igazoló okiratot is.

**m ) a Vizsgaközpont a sikeres vizsgáról kiállított vizsgaigazolást az illetékes közlekedési igazgatási hatóság részére megküldi.**

**n ) A vezetői engedély kiadásának feltétele** a sikeres közúti elsősegélynyújtó vizsga igazolása és az orvosi alkalmassági igazolás megléte. Ezek birtokában kezdeményezhető az illetékes Kormányablaknál a vezetői engedély kiadása.

**o-p ) a tanuló által igényelt tanfolyam tantárgyai, óraszámai , tanórák időtartalma :**

**Az elméleti tanfolyam menete:**

Az elméleti tanfolyam célja a sikeres KRESZ elméleti vizsgára történő felkészítés. A tanfolyam minimum 7 foglalkozásból (összesen 28 óra) áll. Ebből általában 16 óra KRESZ, 4 óra vezetéselmélet, 4 óra szerkezettan és 4 óra konzultáció. A tanórák 45 percesek.

A tantermi foglalkozások minimális száma miatt azok látogatása kötelező, a hiányzásokat be kell pótolni!

Ezen felül az elméleti tanfolyam e-learninges, azaz otthon tanulásos formában is teljesíthető. Ezt a beiratkozáskor kell eldöntetned.

**A KRESZ vizsga helyszíne:**

Bpest.  XI.  Petzval J.  u.  39. vagy Bpest. XIX. Vass G u. 2.-4. Bpest, XIV.Komócsy u.17-19.

Figyelem! Valamennyi vizsgára, valamint a vezetési órákra feltétlenül vidd magaddal az érvényes személyi igazolványodat (ha nincs meg, akkor az útleveledet), és ha van, akkor a meglévő vezetői engedélyedet! Az első KRESZ vizsgán kell bemutatnod az alapfokú iskolai végzettséget igazoló okiratot is.

A vizsgákról késni nem lehet!

**q ) Jármű használat : választható típusok :**

A gyakorlati oktatás kizárólag az iskola által biztosított járművön óradíj megfizetésével lehetséges. Típusok:

Renault Fluence, Ford Fiesta, Toyota Auris, Suzuki SX4 S-Cross, Suzuki Vitara, Toyota Yaris, Suzuki Swift, Hyundai Accent, VW Polo, Dacia Logan, Ford CMax

**A gyakorlati oktatás (vezetés) menete:**

Sikeres KRESZ vizsgáról mihamarabb tájékoztasd iskolánkat **személyesen** a központi irodában, ahol kiválaszthatod leendő gyakorlati oktatódat. (Sikertelen KRESZ vizsga esetén a pótvizsgára akár a vizsgabizottságon, akár irodáinkban jelentkezhetsz.)

A bejelentkezés és oktató kiválasztás után kérjük keresd meg oktatódat telefonon a továbbiak egyeztetése végett!  Ha a bejelentkezéskor még nem tudunk konkrét oktatót ajánlani, akkor az oktatód fog majd telefonon vagy e-mailben keresni. Amennyiben KRESZ-ből csak pótvizsgán felelsz meg, úgy számíthatsz arra, hogy a vezetés megkezdésére többet kell várnod.

A választható gyakorlati oktatók, illetve kocsitípusok listáját, az oktatók telefonszámát, valamint a gyakorlópályák pontos címeit, a váltási és vezetési vizsgahelyeket irodánkban tekintheted meg.

A megbeszélt gyakorlati órák az esedékesség előtt 48 órával telefonon vagy személyesen iskolánkban lemondhatók. Ennek hiánya esetén, ha nem jelensz meg, 1 tanóra a Te károdra leírásra kerül! Késés esetében az oktató 15 percet köteles rád várni, de az óra befejezésében ezt az időt figyelmen kívül kell hagyni. Ha az oktató késne, úgy Te is várj legalább 15 percet!

A váltási helyeket a különböző vezetési feladatok sikeres végrehajtása érdekében az oktató határozza meg! Gyorsított vezetést elsősorban annak tudunk garantálni, aki délelőtt is ráér.

Amennyiben nem sikerül a vizsgád, úgy a pótvizsgák vétele javasolt.

Az első 9 levezetett óra előtt egy nap 2 órát, utána pedig 4 órát – egy óra szünet közbeiktatásával – lehet vezetni. Egy tanóra 50 perc!

Kérjük, hogy a későbbi viták elkerülése végett mindig pontosan írd alá a vezetési kartont, az óra megkezdése előtt és a végén is.

**A járművezetési gyakorlat kötelező minimális óraszámai:**

9  óra alapfelkészítés (rutinpályán vagy gyér forgalmú úton)

14  óra városi vezetés

2  óra éjszakai vezetés

4  óra országúti vezetés

+ 1 óra  a forgalmi vizsga

Összesen a vizsgával együtt 30 óra. Illetve vizsgára jelentkezni csak legalább 580 km megtett távolság után lehet.

**r ) A hiányzás pótlásának módja:**

Tantermi képzés esetén a hiányzásokat be kell pótolni, erre az iskola igény szerint külön pótfoglalkozásokat szervez.

**s, A tandíj összege, a tandíj befizetésének módja, az ezért nyújtott szolgáltatások tételes tartalmának felsorolása, továbbá a megszerezni kívánt kategóriáihoz szükséges egyéb díjak:**

Elmélet 45..000 Ft, vezetési óradíj: 8.500,- Ft. Pótóra: 8.500,- Ft.

Vizsgadíjak ügyintézéssel KRESZ : 4.600,- Ft, + 11.000,- Ft forgalmi vizsga

Online tananyag ( E-Titán ) vagy tantermi képzés díja : 45.000,- Ft

A fenti alapdíjakon kívül a speciális csomagárainkról, illetve egyéb kedvezményekről a beiratkozásnál érdeklődhetsz!

Elsősegély-nyújtási ismeretek tantermi tandíja 23.500,- Ft, vizsgadíj 19.990.- Ft.  
A foglalkozásokon ingyenes az újbóli részvétel.

A díjakat iskolánk irodájában személyesen, vagy átutalással lehet befizetni.

**t ) Az egyes tantárgyak hallgatása és vizsgája alóli mentesítés feltétele:**

B kategória esetén nincs felmentés.

**u ) A tanuló áthelyezés és a teljesített oktatásról szóló igazolás kiadásának módja:**

Tanulói kérelem esetén az okmányokat az ügyfélfogadóban adjuk ki 3 munkanapon belül.  
igény esetén e-mail formájában továbbítjuk a hallgató részére.

* Ha a tanuló a képzés bármelyik fázisában, azaz a sikeres forgalmi vizsga előtt a szerződést felbontja (pl.: áthelyezésmás képző-szervhez), akkor - indoklástól függetlenül - 18.000,-Ft fizetendő és a már befizetett képzési, vizsga és egyéb díjak vissza nem igényelhetők, az iskola kötbérként veszi át.A beiratkozás (jelentkezési lap aláírása) után a befizetett díjak nem követelhetőek vissza, a határidők lejárta után a szerződés érvényét veszti.

**v ) Oktatási helyszínek címe:**

Elmélet: tantermi képzés esetén

1088 Budapest Rákóczi út 9

Gyakorlat:

Budapest főváros területe. Vizsgahelyszínek: XIX. Vass Gereben u. 2. XI. Budaörsi út, Virágpiac, Mogyoródi út, Duna Pláza, Irottkőpark

**w ) A pótórák igénylésének módja, díja:**

A szükséges pótórákat a gyakorlati oktatóval szükséges egyeztetni. Ennek díja: 8.500,- Ft/tanóra

**x ) Engedélyező hatóság megnevezése, címe és telefonszáma:**

Fogyasztóvédelmi Hatóság. 1052 Budapest, Városház u. 7.

Az engedélyező hatóság: Építési és Közlekedési Minisztérium Közúti Gépjármű-közlekedési Hatósági Főosztály 1138 Budapest, Váci út 188. D épület fsz., telefonszám: 06-1-477-1551, e-mail cím: [kepzes-kghf@ekm.gov.hu](mailto:kepzes-kghf@ekm.gov.hu) ​​.

Felügyeletet ellátó szervezet: Közlekedési Alkalmassági Vizsgaközpont 1033 Budapest, Polgár u. 8-10., Telefon: +36-1-510-0101, e-mail cím: [info@kavk.hu](mailto:info@kavk.hu) .

**y ) Vizsgázó jogai és kötelezettségei:**

A vizsgázó jogosult a hatóság által visszaigazolt vizsgán megjelenni, és vizsgát tenni. A vizsgára érvényes személyi igazolvánnyal, valamint gyakorlati vizsgára vezetésre alkalmas állapotban köteles, pontos időben megjelenni. Hiányzás esetén orvosi igazolást lehet beadni.

**z ) Vizsgadíjak és azok megfizetésének módja:**

KRESZ: 4600 forint, Forgalom: 11000 forint. A vizsgadíjakat az autósiskolához kell befizetni. KRESZ pótvizsgát önállóan is intézheti a tanuló a Hatósági ügyfélszolgálaton.

**aa ) Állami támogatás igénybe vétele :**

A Kormány 55/2018. (III. 23.) Korm. rendelete szerint a sikeresen letett „B” kategóriás közúti járművezetői engedély megszerzéséhez szükséges közlekedési alapismeretek vizsga díjához, illetve a hozzá kapcsolódó közlekedési alapismeretek tanfolyam díjához támogatás igényelhető.

**Jogosultsági feltételek**

A támogatást az a személy veheti igénybe, aki

* a „B” kategóriás vezetői engedély megszerzéséhez szükséges sikeres közlekedési alapismeretek vizsgát 2018. július 1-jét követően tette le, és a vizsga napján a 20. életévét még nem töltötte be, vagy
* a 20. életévét már betöltötte, és a vizsga napján
  + csecsemőgondozási díjban,
  + gyermekgondozási díjban, vagy
  + gyermekgondozást segítő ellátásban

részesült, feltéve, hogy korábban a támogatást még nem vette igénybe.

**A támogatás összege**

A támogatás összege a közlekedési alapismeretek tanfolyam díjának és a sikeres közlekedési alapismeretek vizsga igazgatási szolgáltatási díjának ténylegesen megfizetett összege, de legfeljebb **25 000** forint.

**Az igény előterjesztése**

A támogatás iránti kérelmet és a szükséges mellékleteit a Magyar Államkincstár Nyugdíjfolyósító Igazgatóságnál kell előterjeszteni az e célra rendszeresített formanyomtatványon vagy elektronikus űrlapon.

Amennyiben a vizsgát tett személy, azaz a kérelmező

* a 18. életévét betöltötte, a kérelmet saját maga,
* ha 18. év alatti, vagy gondnokság alatt áll, a kérelmet a törvényes képviseletét ellátó személy (szülő, gyám, gondnok)

nyújthatja be.

A kérelmet a vizsgázó által, illetve a törvényes képviselője által meghatalmazott személy is előterjesztheti. A meghatalmazott a képviseleti jogosultságát köteles igazolni.

**Az igénybejelentéskor kötelezően csatolandó iratok**

**A tanfolyam és sikeres közlekedési alapismeretek vizsga díjának igazolása**

A kérelmezőnek a közlekedési alapismeretek tanfolyam díjának és a sikeres közlekedési alapismeretek vizsga igazgatási szolgáltatási díjának megfizetését és a megfizetett díj összegét hitelt érdemlően igazolnia kell.

Az igazolás abban az esetben fogadható el, ha abból megállapítható a vizsgázó neve, a "B" kategóriás jogosítvány megszerzéséhez szükséges elméleti tanfolyam díja és a KRESZ vizsga díja, valamint a díjak megfizetésének ténye. A díjak összegét és befizetését a közúti járművezető képzőszerv által kiállított [igazolással](https://www.allamkincstar.gov.hu/pfile/file?path=/nyugdij/jogszabalyi-hivatkozasok/igazolas-kresz-tamogatashoz-dijfizetesrol&inline=true) javasoljuk bizonyítani.

**A 20. életévét betöltött gyermekgondozási ellátásban részesülő személy esetén az ellátás igazolása**

Amennyiben a kérelmező a sikeres közlekedési vizsga napján **csecsemőgondozási díjban, gyermekgondozási díjban** részesül, akkor az ellátásban részesülés tényét a társadalombiztosítási kifizetőhelyet működtető foglalkoztató vagy a kormányhivatal által kiállított dokumentummal igazolnia kell.

Amennyiben a kérelmező a vizsga napján **gyermekgondozást segítő ellátásban** részesül, az ellátásban részesülés tényét akkor kell igazolnia, ha az ellátást részére a havi munkabérét, illetményét folyósító kifizetőhely folyósítja. Gyermekgondozást segítő ellátást családtámogatási kifizetőhelyként kizárólag a Honvédelmi Minisztérium folyósíthat.

**Az igény előterjesztésének határideje**

A támogatás iránti kérelem a „B” kategóriás vezetői engedély megszerzéséhez szükséges közlekedési alapismeretek vizsga sikeres letétele napjától számított egy éven belül terjeszthető elő. A megjelölt határidő jogvesztő.

**bb ) Egyéb előírások:**

Nem magyar állampolgárok magyarországi tartózkodási hellyel kell, hogy rendelkezzenek.

Az iskola végzettséget a közlekedési hatóság felé kell eredeti okmányokkal igazolni, legkésőbb az elméleti vizsgáig.

Kérünk, hogy reklamáció, panasz esetén először az iskolavezetőt keresd fel!

Iskolavezető: Dr Schuszterné Vörös Andrea Rozália,    
Ügyfélfogadása : Kedd : 15:00-16:00 , kérjük előzetes egyeztetést

Ügyfélfogadás helye: 1088 Bp. Rákóczi út 9